වෙනත් දේශපාලන පක්‍ෂයකට සහයෝගය දීමේ අරමුණින් යම් පක්‍ෂයක් හෝ ස්වාධීන කණ්ඩායමක් හෝ පළාත් පාලන ඡන්දයේදී නාමයෝජනා ඉදිරිපත් කරවීමෙන් වළකින්නැයි මැතිවරණ කොමසාරිස් දයානන්ද දිශානායක මහතා සියලුම පිළිගත් දේශපාලන පක්‍ෂ ලේකම්වරුන්ට දන්වා ඇත.දේශපාලන පක්‍ෂයකට සහයෝගය දීමට එසේ තවත් පක්‍ෂයක් හෝ ස්වාධීන කණ්ඩායමක් හෝ ඉදිරිපත් කරවීම අනවශ්‍ය පරිදි මහජන මුදල් විනාශ කිරිමක් විය හැකි බැවින් එම ක්‍රියාව නොකරන ලෙස ද කොමසාරිස්වරයා වැඩිදුරටත් සඳහන් කර තිබේ.පිළිගත් දේශපාලන පක්‍ෂයක ඕනෑම පළාත් පාලන ආයතනයකට නාම යෝජනා ඉදිරිපත් කළ හැකි බවත් හෙතෙම පෙන්වා දී ඇත.